Wang Bi

Wang Bi (kinesisk: 王弼, pinyin: Wáng Bì, Wade-Giles: Wang Pi; født 226 i Jining i Kina, død 249) var en kinesisk nytaoistisk filosof. Han døde bare 23 år gammel, men hadde da skrevet litteratur som har fått en viktig plass i kinesisk filosofi.

Wang Bi hadde en mindre stilling i kongeriket Wei. Han var gift og hadde en datter. Han døde imidlertid meget ung av helsemessige årsaker.

Han skrev kommentarer til taoistiske og konfucianske tekster. Han holdt frem at Dao var et underliggende prinsipp som styrer alt, selv om forskjellige ting styres av sine egne prinsipper. 

Han mente at følelser er menneskelig, men at et menneske må styre sine følelser, og at en dårlig person er en som ikke klarer det.

Referanser 

Kinesiske filosofer
Personer fra Jining